Studeni u Studencu

**Nagrađena najstarija korisnica Cool kartice u Hrvatskoj**

*Studenac u svojem prepoznatljivom mjesecu osigurao mnogobrojne pogodnosti za kupce i nagradio najstariju korisnicu Cool kartice*

**Pula, 19. studenoga 2020.** – Studeni je mjesec Studenca, a uz mnogobrojne pogodnosti za kupce, odličnu ponudu i nagradne igre, to je i mjesec slavlja. Naime, u pulskom Studencu nagrađena je posebna korisnica Cool kartice. Puljanka Mirela Marin sa svojih 88 godina najstarija je korisnica te kartice u Hrvatskoj, a nagrada joj je uručena uz prigodno druženje ispred njezine sretne trgovine.

„Već dugi niz godina kupujem u Studencu i ugodno sam iznenađena ovim divnim znakom pažnje. Pravi je to pokazatelj kako godine čovjeku uvijek mogu donijeti neko novo iznenađenje, ali i pogodnosti. Naime, svakog 11. u mjesecu mi umirovljenici zahvaljujući Cool kartici ostvarujemo popust na kupnju, tako da je ovo dodatno veselje. Hvala na poklon-bonu i prigodnoj torti za sve. Nastavljam kupovati u svojem najdražem lokalnom marketu, a dio poklon-bona sigurno ću potrošiti na svoju nećakinju, koja mi je i javila sretne vijesti“, istaknula je razdragana Mirela, kojoj je Cool kartica donijela poklon, a svim kupcima svakodnevno donosi uštedu pri kupnji do čak 50 %.

Studenac je u svojem posebnom mjesecu također pripremio odlične ponude u trgovinama. Tako od početka studenoga svakog tjedna u sklopu akcije „Daj pet“ nudi omiljenih pet artikala po odličnim cijenama. Slikovito rečeno, dok su vani temperature sve niže, u Studencu su popusti viši. „Daj pet“ u kombinaciji s Cool karticom vodi do većih ušteda i većeg broja naljepnica za program vjernosti – Gastro gušti. Program traje do 7. siječnja, a kupcima nudi izvrsnu priliku da svoju kolekciju posuđa upotpune ekskluzivnim proizvodima Carl Schmidt Sohn i Vista Alegre.

„Cijenimo svoje kupce i povjerenje koje nam svakodnevno pružaju. Drago nam je što i ovom prilikom to možemo pokazati i proslaviti. Naime, kao vodeći maloprodajni lanac na Jadranu, proteklih godina neprestano ulažemo u poboljšanje svojeg asortimana, usluga, ali i posebnih promotivnih programa radi ispunjavanja potreba svojih kupaca i pružanja iskustva ugodne kupnje, a dio te nadogradnje iskustva svakako je i naš prigodni Studeni u Studencu“, pojasnila je Nina Mimica, direktorica marketinga Studenca.

Kupcima je u Studencu tako dostupan niz dodatnih pogodnosti i usluga, a osim Cool kartice, tu su i mnogobrojni noviteti poput programa vjernosti, projekta Kupi i pokupi te usluga kao što su mogućnost slanja paketa s prodajnog mjesta i plaćanja režija. Također, poseban naglasak stavljen je na svježe proizvode te na sada već prepoznatljivu ponudu *to go*. Sve su to značajke koje utječu na cjelokupno zadovoljstvo prilikom kupnje.

Studeni u Studencu još uvijek traje, pogodnosti su tu, a za one koji još nemaju svoju Cool karticu, sada je pravo vrijeme da u najbližem Studencu ispune jednostavan registracijski obrazac, preuzmu karticu i tako si osiguraju sve prednosti koje ona donosi, osobito u ovom posebnom mjesecu.

**Kontakt za medije:**

Nina Mimica, direktorica marketinga

[nina.mimica@studenac.hr](mailto:nina.mimica@studenac.hr)

Ivona Radić, Pragma komunikacije za Studenac

+385 91 4772 462

[studenac@pragma.hr](mailto:studenac@pragma.hr)

**Trgovački maloprodajni lanac Studenac** nastao je kao mali obiteljski obrt 1973. godine u Omišu, gdje je kasnih 90-ih širio svoje poslovanje na maloprodaju. Od 2018. Studenac je u vlasništvu poljskog investicijskog fonda Enterprise Investors, a od 2019. godine preuzima Istarske supermarkete i zadarski Sonik, šireći tako poslovanje diljem jadranske obale. Zahvaljujući takvom kontinuiranom rastu i razvoju, Studenac je danas glavni maloprodajni lanac na jadranskoj obali i jedan od vodećih u Hrvatskoj, s više od 3 tisuće stalnih zaposlenika i 554 prodavaonice. Više informacija dostupno je na službenoj internetskoj stranici [studenac.hr](https://www.studenac.hr/).